8 PRIEDAS

 PATVIRTINTA

Panevėžio suaugusiųjų ir jaunimo mokymo centro

direktoriaus 2023 m. birželio 14 d.

įsakymu Nr. V-69

**PANEVĖŽIO SUAUGUSIŲJŲ IR JAUNIMO MOKYMO CENTRO**

**MOKINIŲ MOKYMOSI KRŪVIŲ REGULIAVIMO TVARKOS APRAŠAS**

**I.BENDROSIOS NUOSTATOS**

1. Mokinių mokymosi krūvių reguliavimo tvarkos aprašas parengtas vadovaujantis:

1.1. 2023-2024 ir 2024-2025 mokslo metų pradinio, pagrindinio ir vidurinio ugdymo programų bendraisiais ugdymo planais patvirtintais Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V-586,

1.2. Lietuvos higienos norma HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773,

2. Šis aprašas reglamentuoja mokinių mokymosi krūvių reguliavimo tvarką.

**II.MOKINIŲ MOKYMOSI KRŪVIŲ REGULIAVIMAS**

3. **Centro vadovai:**

3.1. rengdami Centro ugdymo planą tikslingai išnaudoja Bendrųjų ugdymo planų teikiamas galimybes:

3.1.1. diferencijuoja ugdymą,

3.1.2. sudaro laikinas, mobilias grupes ir sąlygas mokiniams pasirinkti modulius,

3.1.3. vykdo tvarkaraščio sudarymo reikalavimus,

3.1.4. laikosi neformaliojo švietimo valandų skyrimo reglamento.

3.2. Inicijuoja mokinių krūvių tyrimus ir jų analizavimą,

3.3. skatina mokytojų bendradarbiavimą, kvalifikacijos kėlimą ir patirties sklaidą,

3.4. teikia informaciją tėvams apie Centro veiklą,

3.5. organizuoja ir vykdo sistemingą mokinių mokymosi krūvių reguliavimo bei mokiniams skiriamų namų darbų stebėseną ir kontrolę,

3.6. organizuoja mokytojų bendradarbiavimą mokymosi krūvio optimizavimo klausimais.

**4. Mokytojas:**

4.1. planuodamas ir įgyvendindamas ugdymo turinį:

4.1.1. pritaiko jį pagal kiekvieno mokinio mokymosi galias, amžių ir poreikius,

4.1.2. vykdo vidinę ir dalykinę integraciją,

4.1.3. individualizuoja ir diferencijuoja,

4.1.4. sieja su mokinio turima patirtimi ir pažinimu,

4.1.5. taiko ugdymo naujoves ir aktyvius mokymo(si) metodus,

4.1.6. ugdo esminių kompetencijų pagrindus.

4.2. Skirdamas namų darbus:

4.2.1. vykdo higienos normų reikalavimus,

4.2.2. derina su mokiniais ir individualizuoja,

4.2.3. bendradarbiauja su kitų dalykų mokytojais.

4.3. Rengdamas žinių patikrinimus:

4.3.1. iš anksto juos planuoja ir derina su kitais mokytojais,

4.3.2. per dieną skiria tik vieną testą ar kontrolinį darbą.

5**. Metodinė taryba:**

5.1. organizuoja ugdymo turinio planavimo ir individualizavimo patirties sklaidą,

5.2. inicijuoja naujovių ir aktyvių mokymo(si) metodų taikymą bei pokyčių analizavimą,

5.3. skatina mokytojų kvalifikacijos kėlimą ir dalijimąsi patirtimi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_